|  |  |  |
| --- | --- | --- |
|  | Nova pot 9  1351 Brezovica  01 36 51 233  www.vrtci-brezovica.si |  |

**NAZIV AKTIVNOSTI: Gibanje je življenje.**

|  |  |
| --- | --- |
| **področje aktivnosti po kurikulumu** | Področje Gibanje |
| **starost otrok** | 5-6 let |
| **strokovni delavki** | Janja Suhadolnik, Marjanca Cilenšek |
| **namen aktivnosti** | -Spodbujanje otrokove finomotorike prstov na roki.  -Otrok tapka žogo, jo vrže soigralcu in jo ujame, z žogo cilja koš ali drug cilj,  - Otrok hodi po debelejši vrvi ali hlodih v gozdu.  -Otrok vozi kolo- dejavnosti po programu Mali sonček  -Daljši sprehodi po okolici doma, ki jih vpišete na list in jih bomo zabeležili v knjižico Ciciban planinec |
| **potreben material** | 1.Odpadno blago, svinčnik, sukanec ali preja za vezenje, šivanka, stari gumbi.  2. Daljša vrvica, predmet, kamor vrvico zavežete in zavezujete pentljo/ večji in čist čevelj z vezalkami: zaveži pentljo.  3. Žoga  4. Hlodi ali naravni material v gozdu.  5. Kolo. Kolesarska čelada. |
| **opis aktivnosti**  **(navodilo za aktivnosti)** | -Poiščete staro blago- stari prt, bombaž, ki ga izrežete v poljubno obliko (kvadratno, okroglo, ovalno) in poljubno velikost. Otrok si zamisli motiv in ga na blago nariše s svinčnikom. V šivanko vdane prejo ali sukanec in po narisani črti vbada šivanko. Šiva lahko tudi gumbe in ustvari svoj poseben vzorec. Če potrebuje pomoč, mu starši pomagate.  - Otrok se uči zavezovati pentljo. Lahko obuje večje čevlje z vezalkami in pentljo zavezuje tudi na čevljih.  -Žoganje: tapkanje, kotaljenje, met, ujem, ciljanje, podaja, žogo nosi na loparju,...  -Vožnja s kolesom v ravni liniji, med postavljenimi ovirami. Otrok se mora znati pravočasno ustaviti. Obvezna uporaba kolesarske čelade!  -Daljši sprehodi: dan pred sprehodom določite cilj sprehoda, pripravite primerno obutev, oblačila, v nahrbtnik pripravite plastenko vode in jabolko. Otroci lahko narišejo zemljevid poti, ki jo boste prehodili. Če je pot neznana, zemljevid narišete starši s pomočjo otrok- vi govorite, otroci pot rišejo. Zemljevid vzamete na izlet in ga uporabljate. Na poti lahko skrijete majhen zaklad, ki ga otroci iščejo ali pa vam otroci skrijejo zaklad in ga iščete vi. Med potjo lahko naredite gibalno vajo, opazujete naravo, v tišini poslušate zvoke, poiščete drevo in ga objamete, pogledate v krošnjo, potipate lubje. Doma občutke narišete in otroci bodo s tem gradivom opremili svoje planinske izkaznice v vrtcu.  Po vsaki dejavnosti si dobro umijte roke. |
| **morebitne fotografije dejavnosti iz interneta (navedite še vir)** |  |
| **Misel, komentar vzgojiteljice** | Spoštovani starši, dragi otroci, kljub težkim razmeram, ki jih doživljamo, vam želim, da čas preživite mirno, da se imate radi, da ohranite dobro voljo in vsak dan naštejete tri stvari, za katere ste hvaležni. Želim vam lep pozdrav in ostanite zdravi! |